Her minnes Stabæk-spillerne sin døde lagkamerat
For før kampen reiste alle på tribunen seg og klappet sammen med spillere og ledere for begge lag. I ett minutt sørget klappingen for en fin minnemarkering for nylig avdøde Tor-Marius Gromstad, i kampen som ble den første for laget siden 22-åringen ble funnet mandag. Og hjemmelaget viste helt andre takter enn da Molde vant komfortabelt på Nadderud for åtte dager siden. Ved flere anledninger var Stabæk farlig frempå anført av spiss-duoen Torstein Andersen Aase og Fredrik Brustad. Ved tre anledninger fikk førstnevnte spilt igjennom sin makker og like mange ganger var Brustad nære ved å sende vertene i føringen. Litt imot spillets gang var det gjestene som tok føringen. På et frispark sendte Alexander Søderlund ballen under muren og Stabæks keeper Mande Sayouba reagerte altfor sent. Han kunne se ballen trille rolig inn i Søderlunds nærmeste hjørne og ledelse. Etter pausen gikk Stabæk ut hardt igjen. De presset bortelaget høyt uten å få noen spesiell uttelling for det i rene sjanser. Men i det 63. minutt trodde de fleste fremmøtte at Stabæk utlignet. Torstein Andersen Aase raget høyest på Vegar Eggen Hedenstads corner og banket ballen rett i aluminiumen og ut. Bare minuttet senere falt avgjørelsen. Alexander Søderlund fikk står merkelig alene i feltet. Ingen brøt verken ballbanen eller blokket skuddet han sendte i vei alene like foran målet til Mande Sayouba. Like før slutt kunne både Franck Boli og Christer Kleiven scoret, men udyktighet og en dose flaks for hjemmelagets gode keeper Per Morten Kristiansen gjorde at det til slutt endte 2-0.
(Stabæk - Haugesund 0 - 2) Alle på stadion klappet under minnemarkeringen for nylig avdøde Tor-Marius Gromstad før kampen. På banen sviktet hjemmelaget og har fortsatt ikke vunnet på eget gress.